Mesebeli erdei lények avokádómagból faragva | NLCafé
Mesebeli erdei lények avokádómagból faragva
A legtöbben egyszerűen kidobjuk az avokádó magját, miután hozzájutottunk a zöld gyümölcshúshoz, de a tehetséges Jan Campbell inkább bájos, mesebeli figurákat farag belőle!
Jan Campbell egy avokádós fogást készített ebédre, mikor megakadt a szeme a gyümölcs sima felületű, fényes magján. Campbellt annyira megfogta a látvány, hogy nem is dobta ki az avokádómagot – inkább aprólékos munkával bájos figurát faragott belőle!
Valahogy így indult a tehetséges művész nem mindennapi hobbija, ugyanis az első avokádómagból faragott szobrocskát még sok másik követte! Campell elsősorban erdei meselényeket, elvarázsolt gombákat és bölcs, öreg figurákat alkot, a kelta folklórból inspirálódva.
A figurákat egyébként nyakláncként vagy kis talizmánként is lehet használni, szóval akár mi is vásárolhatunk belőlük Jan Etsy boltjában.
Címkék: avokádó	szobrász